அக்குனி

**அக்குனி** *(Akhuni)* என்பது இந்தியா ,மியான்மர் மற்றும் நாகா மக்களின் உணவு வகைகளில் பொதுவாகப் பயன்படுத்தப்படும் ஒரு புளித்த சோயாபீன் தயாரிப்பு ஆகும். மேலும் இது ஆக்சோன் என்றும் அழைக்கப்படுகிறது .
## சொற்பிறப்பியல்
ஆக்சோன் எனும் சொல் நாகா சுமி   மொழியைச் சேர்ந்தது. இது இரண்டு சொற்களின் சேர்க்கையாகும். 'ஆக்சோ என்பது "நறுமணம்" அல்லது "வாசனை" என்றும், 'னே  ' என்பது "ஆழ்ந்த" அல்லது "கடுமையான" என்றும் பொருள்படும். எனவே, இதனை நேரடிப் பொருளில் "ஆழ்ந்த வாசனை" அல்லது "கடுமையான வாசனை" என்றும் மொழிபெயர்க்கலாம்.
## நுகர்வு

இப்பொருள்  ஆண்டு முழுவதும் அனைத்துப் பழங்குடியின மக்களால் சோயாபீன்சிலிருந்து தயாரிக்கப்படுகிறது. ஆனால் குறிப்பாக நாகாலாந்தின் சுமி நாகா மக்களால் இது தயாரிக்கப்படுகிறது. சோயாபீன்சு 1,500 மீட்டர் உயரத்திலும், மழை பெய்யும் சூழலிலும் வளருவதால், அவை நாகா மலைகளுக்கு மிகவும் பொருத்தமானவை. பாரம்பரியமாக புரதச்சத்து குறைவாக உள்ள உணவில், சோயாபீன் புரதச்சத்து நிறைந்த ஒரு பயறு வகையாகும். 

ஆக்சோன் தயாரிக்க, பறிக்கப்பட்ட சோயாபீன்சுகளை நன்கு  தண்ணீரில் கழுவி, அவை மென்மையாகும் வரை, ஆனால் முழுமையாக இருக்கும் வரை வேகவைக்கப்படுகின்றன. அதிகப்படியான நீர் வடிக்கப்பட்டு, சோயாபீன்சு ஒரு பானை அல்லது தேக்சியில் வைக்கப்பட்டு, புளிக்க வைப்பதற்காக வெயிலில் அல்லது நெருப்பின் அருகில் வைக்கப்படுகின்றன. கோடையில் இது புளிக்க மூன்று முதல் நான்கு நாட்களும், குளிர்காலத்தில் சுமார் ஒரு வாரமும் ஆகும். 

நாகாலாந்தில் உள்ள பெரும்பாலான புளித்த தயாரிப்புகளைப் போலவே, இதுவும் "சரியான மணம்" வரும்போது தயாராகிவிட்டதாகக் கருதப்படுகிறது. பின்னர் சோயாபீன்சு ஒரு மர உலக்கையில் வைக்கப்பட்டு உரலில் இடிக்கப்படுகின்றன. அவை முழுமையாக நைசாக மசிக்கப்படுவதில்லை. மாறாக பூண்டுக்கு இணையாக கொரகொரப்பாக நசுக்கப்படுகின்றன. பின்னர் ஒரு கைப்பிடி அளவு எடுத்து, வாழை இலையின் நடுவில் வைத்து, அதன் ஓரங்களை மூடி ஒரு பொட்டலம் போல ஆக்கப்படுகிறது. அந்தப் பொட்டலம் விற்கப்படுகிறது.மேலும் நெருப்பின் அருகே சேமித்து வைக்கப்படுகிறது. அதை உடனடியாகப் பயன்படுத்தலாம் அல்லது சில வாரங்களுக்கு வைத்திருக்கலாம். ஒவ்வொரு நாளும் அதன் நிறம் கருமையாகிக்கொண்டே போகும்.

அக்குனி நொதித்தல் செயல்முறையானது புரதச் சிதைவை ஏற்படுத்துகிறது. இது அதற்கு ஒரு தனித்துவமான உமாமி சுவையை அளிக்கிறது. பின்னர் ஆக்சோன் பலவிதமான உணவுகளில் பயன்படுத்தப்படுகிறது. நெருப்பில் புகையூட்டப்பட்ட பன்றி இறைச்சி மற்றும் ஆக்சோன் நூலா (ஆக்சோனுடன் கூடிய நத்தைகள்) ஆகியவை இரண்டு எடுத்துக்காட்டுகள் ஆகும்.

## பிரபல கலாச்சாரத்தில்
2019 ஆம் ஆண்டு நிக்கோலசு கார்கோங்கர் இயக்கிய, இந்தி மற்றும் ஆங்கிலத்தில் வெளியான ஆக்சோன் இந்திய  நகைச்சுவை-நாடகத் திரைப்படம் ஆகும். இப்படம் டெல்லியின் ஒரு பகுதியில் திருமணத்திற்குத் தயாராகும் நண்பர்கள் குழுவின்  ஒரு நாள் வாழ்க்கையைப் பற்றியது. ஆக்சோனின் அதிகமான வாசனையின் காரணமாக அப்பகுதியில் ஆக்சோன் சமைக்க இயலவில்லை. 

## இதே போன்ற உணவுகள்
அருணாச்சலப் பிரதேசத்தின் பியாக், நேபாளிகினேமா , மேகாலயாவின் துங்ரிம்பாய், மணிப்பூரின் அவாய்சார்  மற்றும் மிசோரமின் பெகாங் உம். போன்ற உணவுகள் அனைத்தும் நொதித்த சோயாபீன்சால் செய்யப்படுகின்றன. 

## மேற்கோள்கள்

## வெளி இணைப்பு

*https://www.fondazioneslowfood.com/en/ark-of-taste-slow-food/axone-fermented-soybeans/
*https://web.archive.org/web/20160409184146/http://nagenvis.nic.in/Database/NagaFood_933.aspx

பகுப்பு:இந்திய உணவுகள்
பகுப்பு:நாகாலாந்தின் பண்பாடு
பகுப்பு:நாடுகள் வாரியாக உணவுகள்
பகுப்பு:இந்தியப் பண்பாடு
பகுப்பு:இந்திய மாநிலங்கள், மற்றும் ஒன்றியங்கள் வாரியாகப் பண்பாடு
பகுப்பு:பர்மியப் பண்பாடு
பகுப்பு:உணவு வகைகள்
பகுப்பு:இந்திய உணவுகள்
பகுப்பு:நாகாலாந்து
பகுப்பு:வடகிழக்கு இந்தியா
பகுப்பு:இந்தியப் பகுதிகள்